sasicodes/solvari-1 huggingface dataset:
நீங்கள் தக்வா இறையச்சம் உள்ளவர்களாக ஆவதற்காக இத்திருவசனத்தில் உங்களுக்கு முன்னுள்ளவர்களுக்கு நோன்பு விதியாக்கப்பட்டிருந்தது போல் என்ற வசனத்தில் அருளும் அன்பும் மறைமுகமாக ஜாடையாக சொல்லப்பட்டிருப்பது தெளிவான ஆய்வாளர்களுக்கு மறைவானதல்ல.
அதெவ்வாறெனில் அல்லாஹ் விசுவாசிகளுக்கு உங்கள் மீது கடமையாக்கப்பட்டுள்ளது என்று சொல்லியிருந்தால் போதும் உங்களுக்கு முன்வாழ்ந்தவர்கள் மீது கடமையாக்கப்பட்டிருந்தது போல் என்று சொல்லியிருக்கத் தேவையில்லை.
இந்த நியாயம் அல்லாஹ்வுக்கு தெரிந்த விடயமாயினும் அடியார்கள் தன் மீது கெட்ட எண்ணம் வைத்து பாவியாக்கி விடாமல் அவர்களைக் காப்பாற்றுவதற்காக அவ்வாறு அல்லாஹ் சொல்லியுள்ளான்.
ஓர் அடியான் தன்மீது அல்லாஹ்வால் சுமத்தப்படுகின்ற சுமைகள் நீதியானவை என்றும் அவை தனது நலனுக்காகவே தன்மீது சுமத்தப்பட்டவை என்றும் விளங்கி அவன் மீது நம்பிக்கை கொள்ள வேண்டும்.
அந்த வேலைக்காரன் தன்மீது முதலாளியால் சுமத்தப்பட்ட கடமைகள் சுமைகள் என்பன தனக்கு மட்டுமே சுமத்தப்படுகின்றன என எண்ணி முதலாளியின் மீது தப்பெண்ணம் கொள்ளமல் இருப்பதற்காக முதலாளி தொழிளாலியிடம் நீ சுமக்கப்போகின்ற சுமைகள் உனக்கு மட்டுமல்ல இதற்கு முன் இங்கு உன்னுடைய இடத்தில் இருந்து வேலை செய்தவர்களுக்கும் சுமத்தப்பட்டே இருந்தன.
இந்த நன்மை கருதி முதலாளி தொழிலாளியிடம் சொல்வது போன்றதே உங்களுக்கு முன் வாழ்ந்தவர்களுக்கும் நோன்பு விதியாக்கப்பட்டிருந்தது போன்று என்று அல்லாஹ் அடியார்களுக்குச் சொல்வதுமாகும்.
றமழான் மாதம் நன்மையை நாடியும் நம்பிக்கையோடும் யாராவது வணக்கம் செய்தால் அவனின் முந்தின பாவங்கள் யாவும் மன்னிக்கப்படும் என்று நபீ ஸல்லல்லாஹு அலைஹி வஸல்லம் அவர்கள் அருளினார்கள்.
இவ்வசனத்தை தமிழில் மொழியாக்கம் செய்து மார்க்க உபன்னியாசம் செய்யும் மௌலவீமார்கள் றமழான் மாதம் யாராவது நின்று வணங்கினால் அவனின் முந்தின பாவம் மன்னிக்கப்படும் என்று கூறுகிறார்கள்.
இந்த மொழியாக்கத்தை செவிமடுப்போரில் நின்று வணங்க முடியாத வயோதிபர்களும் நோயாளிகளும் நின்று வணங்கியவர்களுக்கு மட்டுமே பாவங்கள் மன்னிக்கப்படுகின்றன என்றும் இருந்து வணங்கியவர்களுக்கு மன்னிக்கப்படுவதில்லை என்றும் விளங்கி கவலைப்படுகிறார்கள்.
உண்மையில் அவர்களைக் கவலைப்பட வைத்தவர்களும் இவர்களை ஏங்கவைத்தவர்களும் மொழியாக்கம் செய்த மௌலவீமார்களேயன்றி றஹ்மதுன் லில் ஆலமீன் உலக மக்களுக்கு அருளாக வந்த அனுப்பி வைக்கப்பட்ட அருள் நபீ அல்ல.
மேற்கண்ட நபீ மொழிக்கு இவ்வாறு பொருள் கொள்ளாமல் நின்ற நிலையில் வணங்கியவர்களின் பாவம் மன்னிக்கப்படும் என்று பொருள் கொண்டால் நோயினாலோ வயோதிபத்தினாலோ நிற்க முடியாமல் கதிரையிலோ தரையிலோ இருந்து வணக்கம் செய்தவர்களுக்கு இந்தப் பாக்கியம் இல்லாமற் போய்விடும் அருட்கொடையான அண்ணல் இவ்வாறான கருத்தைக் கூறுவார்களா?
நின்ற நிலையிலும் இருந்த நிலையும் சாய்ந்த நிலையிலும் படுத்த நிலையிலும் அல்லாஹ்வை திக்ர் செய்வோரை அவனை நினைப் போரை அல்லாஹ் புகழ்ந்து கூறியுள்ளான்.
இத் திருவசனத்தின் மூலம் நின்ற நிலையிலும் இருந்த நிலையிலும் சாய்ந்த அல்லது படுத்த நிலையிலும் அல்லாஹ்வை திக்ர் நினைவு படுத்தவும் அவனை வணங்கவும் முடியும் என்பது தெளிவாகிறது.
ஒருவன் றமழான் மாதத்தை வணக்கத்தின் மூலம் ஹயாத் ஆக்கிய உயிர்ப்பித்த கூட்டத்துடன் சேர்வதாயின் அவன் றமழான் முதலாம் இரவிலிருந்து மக்ரிப் தொழுகையை உரிய நேரத்தில் ஜமாஅத் கூட்டாகத் தொழவேண்டும்.
உதாரணமாக ஒருவன் தான் அன்றாடம் செய்யும் தொழிலை முடித்து விட்டு வீட்டுக்கு வரும் போது மக்ரிப் தொழுகையையோ இஷாஉ தொழுகையையோ ஜமாஅத்கூட்டாகத் தொழும் வாய்ப்பு அவனுக்கு கிடைக்கவில்லையானால் அல்லது தறாவீஹ் வித்ர் இரண்டையும் கூட்டாகத் தொழும் வாய்ப்பு அவனுக்கு கிடைக்காமற்போனால் அவன் சலுகை வழங்கப்படட்வனாகவும் மன்னிப்பு வழங்கப்பட்டவனாகவும் ஆகிவிடுவான்.
எனினும் ஏற்றுக் கொள்ளத்தக்க காரணமின்றி றமழான் மாத இரவுகளில் ஜமாஅத்துடன் தொழாதவர்கள் றமழானை ஹயாத்தாக்கியவர்கள் பட்டியலில் சேர்வார்களா என்பது சந்தேகமே சுருக்கம் என்னவெனில் ஒருவன் றமழான் மாதம் பகல் இரவுகளில் ஐந்து நேர பர்ழ் கடமையான தொழுகைகளை ஜமாஅத் துடன் தொழவேண்டும்.
தறாவீஹ் வித்ர் இரு தொழுகைகளையும் ஜமாஅத்துடன் தொழவேண்டும் என்ற உறுதியான நியயத் எண்ணம் இருந்தும் முதுமை நோய் இவ்விரு காரணங்களுக்காக தறாவீஹ் வித்ர் தொழுகைகளை விட்டவன் அல்லாஹ்வின் பேரருளாலும் பெருமானாரின் றஹ்மத்தாலும் றமழான் மாதத்தை ஹயாத்தாக்கிய கூட்டத்தில் சேர்ந்து விடுவான்.
இன்ஷா அலலாஹ் யாராவது றமழான் மாதம் நம்பிக்கையுடனும் நன்மை கருதியும் நோன்பு நோற்பானாயின் அவனின் முந்திய பாவங்கள் யாவும் மன்னிக்கப்படும் என்று நபீ ஸல்லல்லாஹு அலைஹி வஸல்லம் அவர்கள் அருளினார்கள்.
எவை நோன்பை முறிக்கும் என்று ஷரீஆவில் மார்க்க சட்டக்கலையில் சொல்லப்பட்டுள்ளதோ அவை அனைத்தையும் தவிர்ந்து கொள்ளல் ஷரீஆ வின் நோன்பு எனப்படும்.
அதாவது இரவில் நோன்புக்கான நிய்யத் வைத்து நோன்பு திறக்கும் நேரம் வரை மக்ரிப் நேரம் வரை நோன்பை முறிக்கும் காரியங்களை செய்யாதிருத்தல்.
எவையெல்லாம் நோன்பை முறிக்குமென்று ஷரீஆ வில் சொல்லப்பட்டுள்ளதோ அவை அனைத்தையும் தவிர்த்துக் கொள்வதுடன் புறம் பேசுதல் கோள் சொல்லுதல் பொய் சொல்லுதல் பொய் சாட்சி சொல்லுதல் பொய் சத்தியம் செய்தல் முதலானவற்றையும் மற்றும் பாவங்களையும் தவிர்த்துக் கொள்ளுதல் தரீகாவின் நோன்பு எனப்படும்.
நோன்பை முறித்து விடும் புறம் கூறல் கோள் செல்லுதல் பொய் சொல்லுதல் பொய் சாட்சி சொல்லுதல் பொய் சத்தியம் செய்தல் என்று நபீ ஸல்லல்லாஹு அலைஹி வஸல்லம் அருளினார்கள்.
ஸவ்முத்தரீகா என்ற இந்த வகை நோன்பு நோற்பவன் ஷரீஆவில் நோன்பை முறிக்கும் காரியங்களை கட்டாயம் தவிர்ந்து கொள்வதுடன் மேற்கண்ட ஐந்து பாவங்களை குறிப்பாகவும் ஏனைய பாவங்களை பொதுவாகவும் தவிர்ந்து கொள்ளுதல் அவசியம்.
இவ்வகை நோன்பிற்குரிய நிபந்தனை ஆன்மீக வளர்ச்சி அடையாதவர்களால் சுமந்து கொள்ள முடியாததாகும் இங்கு நிபந்தனைகளை எழுதுகிறேன்.
இவ்வகை நோன்பு நோற்றவன் ஷரீஆவில் நோன்பை முறிக்கும் என்று சொல்லப்பட்ட அனைத்தையும் தவிர்ந்து கொள்வதுடன் தரீகாவில் நோன்பை முறிக்கும் என்று சொல்லப்பட்டவற்றையும் தவிர்ந்து கொள்வதுடன் ஒரு வினாடியேனும் அவனின் உள்ளத்தில் சிருட்டியின் நினைவு வராமலும் இருக்க வேண்டும்.
இஸ்லாமிய வரலாற்றில் மிகப் பிரசித்தி பெற்ற ஞான மகான் ஆன்மீகக் கவிஞர் இப்னுல் பாரிழ் றஹிமஹுல்லாஹ் அவர்கள் பின்வருமாறு கூறியுள்ளார்கள்.
இறைவா என்னுள்ளத்தில் உன் நினைவு அல்லாத வேறு நினைவு மறதியாகவேனும் வருமானால் என்னை முர்தத் மதம் மாறியவன் என்று நானே தீர்ப்பு கொடுப்பேன்.
உஷ்ஷாகுர் றஸுல் றஸுலே கரீம் ஸல்லல்லாஹு அலைஹி வஸல்லம் அவர்கள் மீது காதல் கொண்ட காதலர்கள் பலர் அவர்களை ஒரு வினாடி நேரம் கூட காணாமல் இருந்ததில்லை என்று கூறியுள்ளார்கள்.
ஷாதுலிய்யா தரீக்காவின் மூலவர் ஸெய்யிதுனா அல்குத்புல் அக்பர் அபுல் ஹஸன் அஷ்ஷாதுலி கத்தஸல்லாஹு ஸிர்றஹுல் அஸீஸ் அவர்கள் பின்வருமாறு கூறியுள்ளார்கள்.
எனக்கும் றஸுலுல்லாஹ் அவர்களுக்கும் இடையில் கண் இமைக்கும் நேரமேனும் திரை போடப்பட்டால் அவர்களை நான் காணவில்லையானால் நான் அழகிய முஸ்லிம்களின் கூட்டத்தில் ஆகிவிடமாட்டேன்.
சுருக்கம் என்னவெனில் ஒரு நொடி நேரமேனும் நான் நபீ ஸல்லல்லாஹு அலைஹி வஸல்லம் அவர்களை என் தலைக்கண்ணால் வெளிக் கண்ணால் காணவில்லையானால் நான் காபிர் ஆகிவிடுவேன் என்பதாகும்.
அல்லாஹ்வில் அவனின் தாத்தில் பனா ஆகுதல் என்றும் அவனின் அஸ்மாஉ திரு நாமங்களில் பனா ஆகுதல் என்றும் அவனின் ஸிபாத் அல்லது அப்ஆல்களில் பனா ஆகுதல் என்றும் மூன்று வகை பனா உன்டு.
விசுவாசிகளே உங்கள் மீது நோன்பு விதியாக்கப்பட்டுள்ளது என்ற வசனத்தில் நோன்புக்கு ஸியாம் என்ற சொல்லைப் பயன்படுத்தியுள்ளான்.
மர்யம் அலைஹஸ்ஸலாது வஸ்ஸலாம் அவர்களின் வரலாறில் நான் அல்லாஹ்வுக்காக நோன்பு நோற்பதை நேர்ச்சை செய்து கொண்டேன் என்று மர்யம் அலைஹஸ்ஸலாம் சொன்னதாக மேற்கண்ட வசனத்தில் அல்லாஹ் நோன்புக்கு ஸவ்ம் என்ற சொல்லைப் பயன் படுத்தியுள்ளான்.
நபீ ஸல்லல்லாஹு அலைஹி வஸல்லம் அவர்களின் அதிகமான மொழிகளில் ஹதீதுகளில் அவர்கள் ஸவ்ம் என்ற சொல்லையே பயன்படுத்தியுள்ளார்கள் என்பதும் விளங்குகிறது.
மர்யம் அலைஹஸ்ஸலாம் அவர்கள் சொன்னதாக மேலே எழுதிக்காட்டிய என்ற வசனத்தில் வந்துள்ள ஸவ்மன் என்ற சொல்லுக்கு நோன்பு என்று பொருள் சொன்னாலும் அச் சொல் நாம் கருதுகின்ற நோன்பைக் குறிக்காது.
அந்நேரம் தான் மர்யம் அலைஹஸ் ஸலாம் மேற்கண்ட நான் அல்லாஹ்வுக்காக ஸவ்மை நேர்ச்சை செய்து விட்டேன் என்று சொன்னார்கள்.
அதாவது ஸவ்ம் என்ற சொல் கொண்டு நான் பேச்சை தடுத்துள்ளேன் என்றுதான் மர்யம் அலைஹஸ் ஸலாம் சொன்னார்களேயன்றி நாம் நோன்பு நோற்பது போல் நோன்பு நோற்றுள்ளேன் என்ற கருத்தில் அவர்கள் சொல்லவில்லை.
அதாவது நபீ முஹம்மத் ஸல்லல்லாஹு அலைஹி வஸல்லம் அவர்களின் ஷரீஅத் மார்க்கத்தில்தான் ஸவ்ம் நோன்பு என்பது நாம் பின்பற்றிச் செயல்படுகின்ற நோன்பாகும்.
நோன்பாக ஆக்கிக் கொள்ளாது போனாலும் பொதுவாக எவருடன் பேசாமலிருப்பது மௌனமாயிருப்பது இஸ்லாம் மார்க்கத்தில் இல்லாத ஒன்றாகும்.
அவர் பேசாமல் மௌனியாக இருந்ததைக் கண்ட அபூபக்ர் ஸித்தீக் றழியல்லாஹு அன்ஹு அவர்கள் ஏன் இவர் பேசாமல் இருகிறார் என்று கேட்டார்கள்.
நபீ ஸல்லல்லாஹு அலைஹி வஸல்லம் அவர்கள் பிறையை கண்டால் அல்லாஹும்ம அஹில்லஹு அலைனா பில் யும்னி வல் ஈமான் வஸ்ஸலாமதி வல் இஸ்லாம் றப்பீ வறப்புகல்லாஹ் என்று சொல்வார்கள்.
பொருள் யா அல்லாஹ் அருள் கொண்டும் ஈமான் நம்பிக்கை கொண்டும் ஈடேற்றம் கொண்டும் இஸ்லாம் கொண்டும் இந்தப் பிறையை எமக்குச் சாதகமாக்குவாயாக பிறையே எனது இரட்சகனும் உனது இரட்சகனும் அல்லாஹ்தான்.
நபீ ஸல்லல்லாஹு அலைஹி வஸல்லம் அவர்கள் பிறையை கண்டால் அல்லாஹு அக்பர் அல்லாஹும்ம அஹில்லஹு அலைனா பில் அம்னி வல் ஈமான் வஸ்ஸலாமதி வல் இஸ்லாம் வத் தவ்பீகி லிமா யுஹிப்பு றப்புனா வயர்ழா றப்புனா வறப்புகல்லாஹ் என்று சொல்வார்கள்.
பொருள் அல்லாஹ் பெரியவன் யா அல்லாஹ் ஈமானைக் கொண்டும் ஈடேற்றம் பயமற்ற நிலை கொண்டும் ஸலாமத் இஸ்லாம் கொண்டும் நீ விரும்பியும் பொருந்தியும் கொள்ளக் கூடியதற்கு நல்லனுகூலம் செய்வது கொண்டும் இந்தப் பிறையை எங்களுக்குச் சாதகமனதாக்கியருள்வாயாக பிறையே எங்களின் இரட்சகனும் உனது இரட்சகனும் அல்லாஹ்தான் நபீ ஸல்லல்லாஹு அலைஹி வஸல்லம் அவர்கள் பிறையைக் கண்டால் ஹிலாலு கைறின் ஹிலாலு கைறின் ஹிலாலு கைறின் ஆமன்து பில்லதீ கலகக மூன்று முறை சொல்வார்கள்.
பொருள் நன்மையுடையவும் நேர்வழியுடையவும் பிறையாகும் நன்மையுடையவும் நேர்வழியுடையவும் பிறையாகும் நன்மையுடையவும் நேர்வழியுடையவும் பிறையாகும் உன்னைப் படைத்தவனைக் கொண்டு நான் ஈமான் விசுவாசம் கொண்டேன்.
சுருக்கம் என்னவெனில் ஹிலால் கமர் இரண்டிற்கும் தமிழில் பிறை என்று சொன்னாலும் அறபு மொழி உபயோகத்தில் முதலாம் இரண்டாம் மூன்றாம் இரவுகளில் மட்டும் ஹிலால் என்ற சொல்லையும் அதன் பிறகு கமர் என்ற சொல்லையும் பயன்படுத்த வேண்டும் என்பதாகும்.
மேற்கண்ட நபீ மொழிகள் மூலம் நபீ ஸல்லல்லாஹு அலைஹி வஸல்லம் அவர்கள் பிறையைக் கண்டு மூன்று விதமான ஓதல்கள் ஓதியுள்ளார்கள் என்பது தெளிவாகின்றது.
நபீ ஸல்லல்லாஹு அலைஹி வஸல்லம் அவ்வாறு ஓதியது அவர்களின் சுயவிருப்பத்தின்படியல்ல என்பதை நாம் விளங்கிக் கொள்ள வேண்டும்.
இலங்கை இந்தியாவில் தமிழ் நாடு கேரளா மலையாளம் போன்ற இடங்களில் வாழும் முஸ்லிம்கள் தலைப் பிறை கண்டால் மேற்கண்ட ஓதல்களை ஓதினாலும் ஓதாவிட்டாலும் நல்ல மனிதர் ஒருவரின் முகத்தை முதலில் பார்த்து அவருடன் முஸாபஹா கை கொடுத்து ஸலாம் ஸலவாத் சொல்லிக்கொள்வார்கள்.
இவ்வாறு நபீ பெருமானோ நபீ தோழர்களோ செய்ததற்கு ஆதாரமில்லாது போனாலும் இவ்வழக்கம் நல்ல வழக்கம் என்பதை முஸ்லிம்கள் தெரிந்து கொள்ள வேண்டும்.
முஸ்லிம்கள் எதை நல்ல காரியமென்று கருதுகிறார்களோ அதற்கு திருக்குர்ஆனிலும் ஹதீதிலும் ஆதாரமில்லாது பொனாலும் அது அல்லாஹ்விடம் நல்ல காரியமே என்பது அறிஞர்கள் ஒரே குரலில் சொன்ன ஒரு தத்துவமாகும்.
இத் தத்துவத்தின் படி பிறையை கண்டு ஒரு முஸ்லிம் மற்ற முஸ்லிமுடன் ஸலாம் சொல்லி முஸாபஹா செய்து கொள்வதும் அந்நோரம் பெருமானார் மீது ஸலவாத் சொல்வதும் எந்த வகையிலும் பிழையாகாது.
இவ்விரு வழிகளில் இமாம் ஷாபிஈ றஹிமஹுல்லாஹ் அவர்கள் முந்தின வழியை வணக்கங்கள் எண்ணங்களை கொண்டு நிறைவேறும் என்பதை தெரிவு செய்தார்கள்.
இதனால் தான் ஷாபிஈ மத்ஹப் வழியிற் செல்வோர் எந்த வணக்கமாயினும் அதற்கு நிய்யத் பர்ழ் ஐன் கட்டாயக் கடமை என்கின்றார்கள்.
இமாம் ஷாபிஈ தவிர்ந்த ஏனையவர்கள் இரண்டாவதாகச் சொல்லப்பட்ட வழியை வணக்கங்கள் எண்ணங்களைக் கொண்டு பூரணம் பெறும் என்பதை தெரிவு செய்தார்கள்.
இமாம் ஷாபிஈ றஹிமஹுல்லாஹ் அவர்களின் தெரிவின்படி நோன்பு நோற்பவன் அதற்கான நிய்யத் வைக்க மறந்தால் அவனின் நோன்பு நிறை வேறாது.
எனவே நோன்புக்கு நிய்யத் செய்யும் ஒருவன் இந்த வருடத்து றமழான் மாதத்தின் பர்ழான நோன்பை அதாவாக நாளைக்குப் பிடிக்க நோற்க நியயத் செய்கிறேன் என்று நாவால் சொல்லும் போது அவன் மனம் கல்பு உலகத்தை சுற்றிவர விடாமல் நாவால் மொழிவதை மனதால் கிரகிக்க வேண்டும்.
றமழான் மாதம் தறாவீஹ் தொழுகின்ற ஆண்களுக்கும் பெண்களுக்கும் தொழுகை நடத்துகின்றவர் நோன்புக்கான நிய்யத் சொல்லிக் கொடுக்கும் வழக்கம் சில ஊர்களில் இருந்து வருகின்றன.
இது நிய்யத் தை கற்றுக் கொடுப்பதற்காகவும் நினைவுபடுத்துவதற்காகவுமே சொல்லிக் கொடுக்கப்படுகின்றதென்பதை புரிந்து கொள்ள வேண்டுமேயன்றி அதையே அன்றைய நோன்புக்குரிய நிய்யத் ஆக ஆக்கிக் கொள்ளக்கூடாது.
ஒரு மாதத்தின் முதலாம் இரண்டாம் மூன்றாம் பிறைகளுக்கு மட்டுமே ஹிலால் என்ற சொல் பயன்படுத்தப்படுவதாகவும் அதை பெருமானார் ஸல்லல்லாஹு அலைஹி வஸல்லம் அவர்கள் கண்டால் எவ்வாறு ஓதுவார்கள் என்ற விபரமும் இதற்கு முன் தந்த புனித றமழான் பரிசு என்ற தலைப்பில் இடம் பெற்றுள்ளது.
இந்த றமழான் பரிசில் கமர் சந்திரனைக் கண்டால் நபீ ஸல்லல்லாஹு அலைஹி வஸல்லம் எவ்வாறு ஓதுவார்கள் என்ற விபரம் தரப்படுகிறது.
பெருமானார் ஸல்லல்லாஹு அலைஹி வஸல்லம் அவர்கள் சந்திரன் உதித்த நேரம் எனது கையை பிடித்து சந்திரனை சுட்டிக் காட்டி இது இருளானால் இதன் தீமையில் இருந்து பாதுகாப்புத் தேடிக் கொள்வாய் என்று கூறினார்கள்.
நான் அறிந்தவரை கண்மணி நாயகம் ஸல்லல்லாஹு அலைஹி வஸல்லம் அவர்களின் சில ஹதீதுகளுக்கு இல்ஹாம் வழங்கப்பட்ட குத்புஸ்ஸமான்களால் மட்டுமே விளக்கம் சொல்ல முடியும்.
நபீ பெருமான் அவர்கள் ஆயிஷா றழியல்லாஹு அன்ஹா அவர்களிடம் சந்திரனைக் காட்டி இது இருளானால் இதன் தீமையில் இருந்து பாதுகாப்புத் தேடிக் கொள் என்று சொன்னதற்கு காரணம் உலகில் பஸாத் குழப்பம் பித்னா செய்பவர்கள் இருக்கின்றார்கள்.
பொருள் றஜப் மாதம் வந்தால் யா அல்லாஹ் றஜப் மாதத்திலும் ஷஃபான் மாதத்திலும் எங்களுக்கு அருள் செய்வாயாக இன்னும் றமழான் மாதத்தை எங்களுக்கு எட்டி வைப்பாயாக கிடைக்கச் செய்வாயாக என்று நபீ ஸல்லல்லாஹு அலைஹி வஸல்லம் பிரார்த்தனை செய்வார்கள்.
நோன்பு நோற்பவர் அதற்கான நிய்யத் வைப்பது அவசியம் பர்ழ் ஐன் என்றும் அந்நேரம் நாவும் மனமும் இணைந்து இயங்க வேண்டும் என்றும் நா இல்லாமல் மனம் மட்டும் இயங்கினாலும் போதுமென்றும் மனம் இயங்காமல் நா மட்டும் இயங்கினால் போதாதென்றும் கடந்த புனித றமழான் பரிசு என்ற தலைப்பில் குறிப்பிட்டிருந்தேன்.
நிய்யத் வைப்பவர் நேரத்தைக் கருத்திற் கொள்ளாமல் மக்ரிப் ஸுப்ஹ் என்பதைக் கருத்திற் கொண்டு இவ்விரு தொழுகை நேரத்திற்கும் இடைப்பட்ட எந்த நேரத்திலும் நிய்யத் வைத்துக் கொள்ளலாம்.
உதாரணமாக நோன்பு திறந்து அதற்கான அல்லாஹும்ம லக ஸும்து வபிக ஆமன்து வஅலைக தவக்கல்து வஅலா றிஸ்கிக அப்தர்து பதகப்பல் மின்னீ என்ற துஆவை ஓதி முடிந்தவுடனேயே மறு நாள் நோன்புக்கான நிய்யத் வைத்துக் கொள்ள முடியும்.
அதாவது நோன்பு திறந்த பின் எந்த நேரம் நிய்யத் வைத்துக் கொண்டு எதைச் சாப்பிட்டாலும் குடித்தாலும் உடலுறவு செய்தாலும் வைத்த நிய்யத்திற்கு எந்தப் பாதிப்பும் வராது போனாலும் ஸுப்ஹ் தொழுகைக்கான நேரம் வருமுன் அனைத்தையும் நிறுத்திக் கொள்ள வேண்டும்.
சில பள்ளிவாயல்களில் தறாவீஹ் தொழுகையின் பின் நோன்புக்காக நிய்யத் பேஷ் இமாம் அவர்களால் சொல்லிக் கொடுக்கப்பட தொழுதவர்கள் அனைவரும் சொல்கிறார்கள்.
அவர்கள் ஸுப்ஹ் தொழுகைக்கான நேரம் வரும் வரை குடித்தாலும் பருகினாலும் உடலுறவு கொண்டாலும் கூட அந்த நிய்யத்திற்கு எந்தப் பாதிப்பும் ஏற்படமாட்டாது.
இரண்டு பகல் முழுவதும் அதாவது ஸுப்ஹ் தொழுகைக்கான நேரம் முதல் மக்ரிப் தொழுகைக்கான நேரம் வரை நோன்பை முறிப்பவை என்று ஷரீஅஹ் வில் கூறப்பட்ட காரியங்களைச் செய்யாதிருத்தல்.
வேறு நபீமாரின் உம்மத்தவர்களுக்கு ஒரு வகை நோன்பு விதியாக்கப்பட்டிருந்தாலும் பெருமானாரின் உம்மத்தவர்களுக்கு விதியாக்கப்பட்ட அமைப்பில் விதியாக்கப்பட்டிருக்கவில்லை.
ஏனைய நபீமாரின் உம்மத்தவர்களுக்கு ஏதோ ஒரு வகையில் நோன்பு கடமையாக்கப்பட்டிருந்தற்கு ஆதாரம் உங்களுக்கு முன்னுள்ளவர்களுக்கும் நோன்பு கடமையாக்கப்பட்டது போன்று என்ற வசனமாகும்.
ஆயினும் அவர்கள் தமக்கு விதியாக்கப்பட்டிருந்த நோன்பை நோற்காமல் அதற்குப் பதிலாக வருடத்தில் முஹர்றம் மாதம் பத்தாம் நாள் மட்டும் நோன்பு நோற்று வந்தார்கள்.
அன்று அல்லாஹ் நபீ மூஸா அலைஹிஸ் ஸலாம் அவர்களைக் காப்பாற்றி அவர்களின் எதிரியாயிருந்த பிர்அவ்ன் என்பவனைக் கடலில் மூழ்கச் செய்த நாளென்பதற்காக அவ்வாறு செய்தார்கள்.
இவர்கள் எப்போதும் தமது கொள்கைக்கு முரணான ஹதீது வந்தாலும் வரலாறு வந்தாலும் அது ழயீப் பலவீனமானது ஸனது இல்லாத தென்று மறுத்துவிடுவார்கள்.
நான் புகையிரதத்தில் கொழும்புக்குப் பயணித்துக் கொண்டிருக்கையில் எனக்குப் பக்கத்தில் இருந்த தப்லீக் ஜமாஅத் தைச் சேர்ந்த ஒரு சகோதரர் நீங்கள் எங்கே போகிறீர்கள் என்று என்னிடம் கேட்டார்.
நன்மையின் பால் அழைத்து நல்லதை ஏவி தீயதை தடுக்கின்ற ஒரு சமூகம் உங்களில் இருந்து கொள்ளட்டும் என்ற இறை வசனத்தை ஓதிக் காட்டினார்.
மீண்டும் ஒரு முறை அல்ஹம்துலில்லாஹ் என்று சொன்ன நான் நீங்கள் ஓதிக் காட்டிய திரு வசனத்தில் மூன்று விடயம் கூறப்பட்டுள்ளன.
மீண்டும் ஒரு முறை அல்ஹம்துலில்லாஹ் என்று சொன்ன நான் தப்லீக் ஜமாஅத்தில் மிகத் திறமையுள்ள ஒரு மௌலவியிடம் இதற்கான விளக்கத்தை கேட்டறிந்து என்னிடம் சொல்ல முடியுமா?
தப்லீக் ஜமாஅத்தைச் சேர்ந்த எனது அன்புக்குரிய சகோதரர்களாவது இதற்கு விளக்கம் தர வேண்டுமென்று அன்புடன் கேட்டுக் கொள்கிறேன்.
ஏனெனில் அவனுக்கு அல்லாஹ்தான் உண்ணவும் பருகவும் கொடுத்தான் என்று நபீ ஸல்லல்லாஹு அலைஹி வஸல்லம் அவர்கள் அருளினார்கள்.
இவ்விடத்தில் ஆலிமுன் என்ற சொல்லுக்கு அவன் செய்த செயல் நோன்பை முறிக்கும் என்பதை அறிந்தவனாயிருத்தல் என்றுதான் பொருள் கொள்ள வேண்டுமேயன்றி அறபுக் கல்லூரிகளில் படித்து மௌலவீ பட்டம் பெற்றவனாக இருக்க வேண்டுமென்று பொருள் கொள்ளுதல் கூடாது.
ஒருவன் ஜனவரி மாதம் முதலாம் திகதி இஸ்லாம் மார்க்கத்தில் இணைந்தானாயின் இணைந்த நேரத்திலிருந்து இஸ்லாமின் கடமைகள் அவன் மீது விதியாகிவிடும்.
நிச்சயமாக அல்லாஹ் எனது சமூகத்தை விட்டும் தவறு மறதி வற்புறுத்தப்பட்டது என்பவற்றை மன்னித்துவிட்டான் என்று நபீ பெருமான் ஸல்லல்லாஹு அலைஹி வஸல்லம் அவர்கள் அருளினார்கள்.
ஸுன்னத் ஆன நடைமுறையாகிறது நோன்பு நோற்றுள்ள ஒருவனை இன்னொருவன் ஏசினால் அல்லது மடையன் போல் நடந்து கொண்டால் நான் நோன்பாளி என்று இருதரம் அல்லது பல தரம் அவன் நோன்பாளி ஏசியவனுக்கு சொல்ல வேண்டும்.
ஒருவன் நோன்பாளியை மடையன் என்றோ அல்லது கீழ் தரமான சொற்கள் கொண்டோ ஏசுதல் அல்லது அவனை பேயன் பைத்தியகாரன் போன்ற சொற்களை பிரயோகித்து மட்டம் தட்டுதல்.
ஒருவன் நோன்பு நோற்றிருக்கின்ற ஒருவனை மேற்கண்டவாறு ஏசினால் அல்லது வேறு சொல்லால் வேதனைப் படுத்தினால் நோன்பாளி அவனை ஏசாமல் நான் நோன்பாளி என்று சொல்ல வேண்டும்.
ஏசியவனை ஏசலாம் அடித்தவனை அடிக்கலாம் காதை அறுத்தவனின் காதை அறுக்கலாம் என்பது கிஸாஸ் பழிவாங்கலாக இருந்தாலும் கூட நோன்பை கண்ணியப் படுத்தும் வகையில் அவன் பாணியில் இவனும் போகாமல் நான் நோன்பாளி என்று திரும்பத் திரும்பச் சொல்ல வேண்டும்.
யாராவது ஒருவன் அவனுடன் சண்டைக்குப்போனால் அடிதடிக்குப் போனால் அல்லது அவனை ஏசினால் நான் நோன்பாளி என்று இரு தரம் அவன் சொல்லட்டும் என்று நபீ ஸல்லல்லாஹு அலைஹி வஸல்லம் அருளினார்கள்.
என்பதில் கருத்து வேறுபாடுகள் இருந்தாலும் ஹதீதின் வெளிரங்கம் நோன்பாளி ஏசினவனுக்கு அவன் கேட்கும் வகையில் கேட்டுத் திருந்தும் வகையில் வாயால் சொல்ல வேண்டும்.
அதாவது நோன்பாளி தன்னை ஏசினவனுக்கு கேட்கும் வகையில் நான் நோன்பாளி என்று சொல்வதால் அவன் ரகசியமாக செய்த ஓர் அமலை வணக்கத்தை பிறருக்குச் சொல்லிக் காட்ட வேண்டியேற்படுவதால் நோன்பாளி தனக்குத் தானே சொல்லிப் பொறுமை செய்ய வேண்டும்.
நோன்பாளி நோன்பு திறக்கும் வரை நீதியான தலைவன் அநீதி செய்யப்பட்டவனின் பிரார்த்தனை என்று நபீ ஸல்லல்லாஹு அலைஹி வஸல்லம் அவர்கள் அருளினார்கள்.
ஒரு சிற்றின்பத்தை சிறிய இன்பத்தை அடைவதற்காக காதலியின் வேண்டுகோளுக்கிணங்கி அவளின் வாசற்படியில் உண்ணாமலும் பருகாமலும் அவளின் நினைவோடிருந்த காதலனுக்கு ஒரு முத்தமாவது கொடுத்து அவனைத் திருப்திப் படுத்துவதற்கு ஒரு காதலி விரும்பமாட்டாளா?
ஒருவன் தனது மகளுக்கு திருமணம் செய்வதற்காக பல இலட்சம் ரூபாய் செலவில் வீடு கட்டி பொருத்தமான மணமகனை மருமகனைத் தேடி திருமணத்திற்கான எல்லா ஏற்பாடுகளையும் செய்து முடித்து விட்டு திருமண நாளன்று மணமகனின் வருகையை எதிர்பார்த்திருக்கும் அவனுக்கு மகிழ்ச்சி ஏற்படாமலிருக்குமா?
ஆனால் நம்ப முடியாத நம்ப வேண்டிய உண்மை என்ன வெனில் சுமார் பதின் மூன்று வருடங்களுக்கு முன்னர் இலங்கை வானொலியில் முஸ்லிம் நிகழ்ச்சியொன்றில் உரையாற்றிய பிரசித்தி பெற்ற ஹஸ்றத் ஒருவர் நான் தலைப்பில் எழுதிய ஹதீதுக்கு நோன்பாளிக்கு இரண்டு சந்தோஷங்கள் உள்ளன விளக்கம் கொடுக்ககையில் சகோதரர்களே நோன்பு திறக்கும் நோரம் கஞ்சி பெட்டிஸ் லட்டு சூப்பு தெம்பிலீ வடை றோல் என்று பல பொருட்கள் குவித்திருப்பதை பகலெல்லாம் பட்டினி கிடந்த நோன்பாளி பார்க்கும் போது அவனுக்குச் சந்தோஷம் வராமல் இருக்குமா?
இந்த ஹஸ்றத் அவர்கள் றஸூலே கரீம் முஹம்மத் முஸ்தபா ஸல்லல்லாஹு அலைஹி வஸல்லம் அவர்களை சாப்பாட்டுராமன் என்றா நினைத்துக்கொண்டார்?
நஊதுபில்லாஹ் நோன்பை முறிக்கும் காரியங்கள் என்று ஷரீஆவில் சொல்லப்பட்ட எந்த ஓரு காரியம் கொண்டு நோன்பு முறிவதாயினும் அதற்கு மூன்று நிபந்தனைகள் நோன்பாளியில் இருக்க வேண்டும் என்று கடந்த புனித றமழான் பரிசு என்ற தலைப்பில் கூறியிருந்தோம்.
அதாவது அதிகாலை ஸுப்ஹ் நேரத்திலிருந்து மக்ரிப் நேரம் வரை நோன்பாளியாக இருக்கும் கால எல்லையில் உடல் உறவு கொள்வதால் நோன்பு முறியும்.
எந்தப் பெண்ணாயினும் அவளின் குப்ல் முன் துவாரத்திலோ அல்லது துப்ர் பின் துவாரத்திலோ ஆண் குறியின் முகம் அளவேனும் உள்ளே நுழைந்தால் போதும் நோன்பு முறிந்து விடும்.
மார்க்க அறிவு குறைந்த சிலர் பெண் குறியில் அல்லது அவளின் பின் துவாரத்தில் ஆண்குறி நுழைவதால் மட்டும் நோன்பு முறியாதென்றும் வெள்ளையன் வெளியேறினால் மட்டும்தான் முறியும் என்று நினைக்கின்றனர்.
ஒரு பெண்ணின் முன் பின் துவாரத்தில் ஆண்குறி நுழைவதால் நோன்பு முறிந்துவிடுவது போல் ஒரு மிருகத்தின் முன் பின் துவாரத்தில் நுழைந்தாலும் நோன்பு முறிந்துவிடும்.
ஒரு கணவன் தனது மனைவியுடன் உடலுறவு கொண்டிருக்கும் வேளை ஸுப்ஹ் தொழுகைக்கான அதான் பாங்குச் சத்தம் அவனுக்கு கேட்டால் உடனே அக்கணமே அவன் நிறுத்த வேண்டும்.
எனினும் முழுக்காளி றமழான் மாதத்திலோ வேறு நாட்களிலோ முழுக்கோடு சாப்பிட அல்லது குடிக்க விரும்பினால் வுழூ என்ற சுத்தம் செய்து கொள்வது விஷேடமானது.
லாஇலாஹ இல்லல்லாஹ் என்ற வசனம் இஸ்லாமின் மூல மந்திரமான திருக்கலிமாவாக இருப்பது போல் திருக்குர்ஆன் வசனத்தின் ஒரு பகுதியுமாகும்.
குறித்த நபீமார்கள் அனைவரும் தமது வாழ்வில் கோடிக் கணக்கான வார்த்தைகள் வசனங்கள் பேசியிருப்பார்கள் என்பதை வஹ்ஹாபிகள் உள்ளிட்ட எவருமே மறுக்க மாட்டார்கள்.
அவற்றில் திருக்கலிமாவை விடச் சிறந்த வசனம் இல்லையெனில் இவ்வசனம் அதிசயிக்கத்தக்க ஆழமான அர்த்தங்களை உள்வாங்கிய ஒரு வசனமாக இருக்க வேண்டும் என்பது எமக்குப் புரிகிறதல்லவா?
வணக்க்துக்குரிய நாயன் அல்லாஹ் தவிர வேறு யாருமில்லை என்பதுதான் இவ்வசனத்தின் பொருள் என்றால் இப் பொருள் ஒரு இன்ஸான் மனிதனுக்கு இயற்கையாக சாதாரணமாக விளங்கக் கூடிய பொருளேயாகும்.
எந்த மதத்தைச் சேர்ந்த பெற்றோருக்குப் பிறந்த பிள்ளையாயினும் அப் பிள்ளை சுமார் ஏழு வயதை அடைந்ததும் தன்னைப் படைத்த ஒருவன் உள்ளான் என்ற அறிவும் அவனே கடவுள் இறைவன் என்ற அறிவும் அவனைப் போல் எவரும் இருக்க முடியாது என்ற அறிவும் அப் பிள்ளைக்கு இயற்கையாக ஏற்படுகின்ற அறிவேயாகும்.
இதனால் தான் நபீ பெருமான் ஸல்லல்லாஹு அலைஹி வஸல்லம் அவர்கள் எந்த ஒரு மதத்தைச் சேர்ந்தவருக்கு பிறக்கும் பிள்ளையாயினும் அது பித்றதுல் இஸ்லாம் இஸ்லாமின் இயற்கையிலேயே பிறக்கிறது.
அவர்கள் நஸாறா கிறுத்துவர்களாயிருந்தால் அதை அவர்களே கிறுத்துவனாக்குகிறார்கள் என்று நபீ ஸல்லல்லாஹு அலைஹி வஸல்லம் அவர்கள் அருளினார்கள்.
இதை இன்னும் சற்று விரிவாகவும் விளக்கமாகவும் சொல்வதாயின் அனைத்து சிருஷ்டிகளுக்கும் படைப்புக்களுக்கும் கரு கடவுள் என்பவனேயாவான்.
அறபு மொழியில் அல்லாஹ் என்றும் தமிழில் கடவுள் தெய்வம் என்றும் ஆங்கிலத்தில் கோட் என்றும் சிங்களத்தில் தெய்யோ என்றும் மலையாலத்தில் நெடியவன் என்றும் உர்தூ ஹிந்தி மொழியில் குதா என்றும் அழைக்கப்படுபவன் அவன்தான்.
லாஇலாஹ இல்லல்லாஹ் என்ற திருக்கலிமாவுக்கு வணக்கத்துக்குரிய நாயன் அல்லாஹ் தவிர வேறுயாருமில்லை என்று பொருள் கொள்வது அறபு மொழி இலக்கணத்துக்குப் பிழையாயிருப்பதுடன் அல்லாஹ் நபீ பெருமானைத் திருக்கலிமாவைக் கொடுத்து அதைப் பிரகடனம் செய்யுமாறு சொன்னதற்கான அடிப்படை இலட்சியத்திற்கும் பிழையானதுமாகும்.
வணக்கத்திற்குரியவன் அல்லாஹ் தான் என்பதில் இதை எழுதும் எனக்கும் உலகில் வாழும் விசுவாசிகளில் எவருக்கும் எந்த ஓர் ஆட்சேபனையும் கருத்து வேறுபாடும் கிடையாது.
இதை திருக்குர்ஆன் வசனங்கள் கொண்டும் நபீ மொழிகள் கொண்டும் நிறுவுவதற்கும் பகுத்தறிவு கொண்டு நிறுவுவதற்கும் எண்ணற்ற ஆதாரங்கள் உள்ளன.
அவற்றைக் கூறி அறிவாற்றலுள்ள ஒருவனுக்கு விளங்கப் படுத்துவதாயின் அவன் என்னுடன் அல்லது இறையியல் ஞானமுள்ள ஒருவருடன் பல நாட்கள் ஒன்றாக இருக்க வேன்டும்.
இக்லாஸ் என்ற தூய மனதோடு கர்வம் ஆணவம் மமதை அகங்காரம் என்ற திரைகளை அறுத்தெறிந்து விட்டும் என்னைச் சந்திப்பவர்களுக்கு நோன்பை முறிப்பவை தொடர்பாக கடந்த புனித றமழான் பரிசு என்ற தலைப்பில் பின்வரும் விடயங்களுக்கு விபரம் தரப்பட்டது.
கடந்த புனித றமழான் பரிசு என்ற தலைப்பில் மேற் கண்ட அறபுப் பந்திக்கு தரப்பட்ட விளக்கத்துடன் இதையும் இணைத்துக் கொள்ளுமாறு வாசக நேயர்களை கேட்டுக் கொள்கிறேன்.
ஒரு நோன்பாளி தனது கை கொண்டு ஆண் குறியைப் பிடித்து இந்திரியத்தை வெளியாக்கினாலும் பிறர் கை கொண்டு வெளியாக்கினாலும் அவனின் நோன்பு முறிந்துவிடும்.
எனினும் ஹறாம் ஆன முறையில் இந்திரியத்தைக் கையால் வெளிப்படுத்துதல் தண்டனைக்குரிய குற்றமாயிருப்பதுடன் அதனால் ஆண் குறியிலுள்ள நரம்பு நாளங்கள் தாக்கப்பட்டு ஆண்குறி செயல் இழந்து போவதற்கும் வாய்ப்பு உண்டு.
வயது வந்ததும் திருமணம் செய்து கொள்ளாதவர்களிற் பலர் தமது காம வேகத்தை குறைப்பதற்காக இவ்வாறு செய்வதுண்டு எந்த நிலையில் எவர் செய்தாலும் பாவம் பாவம்தான்.
காத்தான்குடியில் பிறந்து வாழ்ந்து மறைந்த ஓர் இறைஞானி இவர் கறாமத் என்ற அற்புதம் வழங்கப்பட்டவரும் வஹ்ததுல் வுஜுத் ஞானத்தின் கடலாகவும் இருந்தவர் ஒரு சபையில் பேசும் போது இஸ்திம்னா கையால் இந்திரியத்தை வெளிப்படுத்துவது தொடர்பாக மிகவும் காரசாரமாகப் பேசினார்.
அவர் கூறுகையில் ஆலமுல் அர்வாஹ் ஆலமுல் அஸ்பாப் ஆலமுல் மிதால் ஆலமுல் பர்சக் ஆலமுல் கயால் என்ற பெயரில் பல ஆலம்கள் பல உலகங்கள் இருப்பது போல் ஞானிகளிடையே ஆலமுஸ்ஸிம்ஸிம் எள்ளுலகம் என்றும் ஓர் ஆலம் உலகம் உண்டு.
ஒரு முறை ஆழ்கடல் இறையியலின் இமயம் அஷ் ஷெய்குல் அக்பர் முஹ்யித்தீன் இப்னு அறபீ றழியல்லாஹு அன்ஹு அவர்கள் அவ்வுலகுக்குச் சென்றதாகவும் அங்கு நடமாடிக் கொண்டிருந்த சிலரின் வலக் கரம் மட்டும் பத்தடி நீளமுள்ளதாக இருந்ததாகவும் அதிலிருந்து சீழ் சலம் இரத்தம் வடிந்து கொண்டிருந்ததாகவும் அது பற்றி அவர்கள் வினவிய போது இவர்கள் தான் இந்திரியத்தை கையால் வெளிப்படுத்தியவர்கள் என்று சொல்லப்பட்டதாகவும் இப்னு அறபீ நாயகம் அவர்களே சொல்லியுள்ளார்கள் என்று கூறினார்கள்.
நான் நாற்பத்தைந்து வயதை கடந்து இறை ஞான மகான்களின் நூல்களை வாசிக்கத் தொடங்கிய பிறகு ஷெய்குல் அக்பர் முஹ்யித்தீன் இப்னு அறபீ றழியல்லாஹு அன்ஹு அவர்களின் நூல் ஒன்றில் இத்தகவல் எழுதப்பட்டிருப்பதைக் கண்டு அந்த மகான் கூறியதை நான் உறுதி செய்து கொண்டேன்.
நபீ ஸல்லல்லாஹு அலைஹி வஸல்லம் அவர்கள் நோன்பு திறந்தால் மேற்கண்டவாறு சொல்வார்கள் என்று இப்னு உமர் றழியல்லாஹு அன்ஹுமா அறிவித்துள்ளார்கள்.
நபீ ஸல்லல்லாஹு அலைஹி வஸல்லம் அவர்கள் நோன்பு திறந்தால் மேற்கண்டவாறு சொல்வதாக தனக்கு செய்தி கிடைத்ததென்று முஆத் இப்னு சுஹ்றா அறிவித்துள்ளார்கள்.
நபீ ஸல்லல்லாஹு அலைஹி வஸல்லம் நோன்பு திறந்தால் மேற் கண்டவாறு சொல்வார்கள் என்று முஆத் இப்னு சுஹ்றா அறித்துள்ளார்கள்.
நபீ ஸல்லல்லாஹு அலைஹி வஸல்லம் நோன்பு திறந்தால் மேற் கண்டவாறு சொல்வார்கள் என்று இப்னு அப்பாஸ் றழியல்லாஹு அன்ஹுமா அறிவித்துள்ளார்கள்.
நபீ ஸல்லல்லாஹு அலைஹி வஸல்லம் அவர்கள் நோன்பாளி நோன்பு திறக்கும் இடத்தில் நோன்பு திறக்கும் போது மறுக்கப்படாத ஒரு பிரார்த்தனை அவனுக்கு உண்டு என்று சொல்ல நான் கேட்டேன் என்று அம்றுப்னுல் ஆஸி அவர்கள் அறிவித்துள்ளார்கள்.